Skodespelaren Mehmood

**Mehmood Ali** (), kjend som **Mehmood**, var ein indisk skodespelar, songar, regissør og produsent, best kjend for å spela komiske roller i hindifilmar.

I løpet av karrieren sin, som varte over fire tiår, tok han del i over 300 hindifilmar. Han er kjent som ein indisk nasjonalkomikar. Mehmood fekk 25 nominasjonar for filmfareprisen, 19 av dei for «Best Performance in a Comic Role». Medan prisane byrja i 1954, blei den beste komikar-kategorien berre byrja i 1967. Før dette fekk Mehmood òg seks nominasjonar for «Beste birolle».

## Bakgrunn
Mehmood Ali vart fødd i 1932 som den andre av åtte born, og den eldste sonen til Latifunnisa og film- og sceneskodepelaren/dansaren Mumtaz Ali, som var ei stor stjerne i Bollywood på 1940- og 1950-talet. Mehmood hadde ei eldre syster og seks yngre sysken. Systera hans Minoo Mumtaz var òg ein vellykka dansar og karakterskodespelar i Bollywood-filmar. Den yngste broren hans, Anwar Ali, blei òg skodespelar og produsent av filmar som *Khud-daar* og *Kaash*.

## Karriere

### Tidleg karriere
Som barn verka han i Bombay i filmar som *Kismet*. Han hadde seinare ei rekkje strøjobbar, som sal av fjørfeprodukt og arbeid som sjåfør for regissøren P.L. Santoshi. Sonen til Santoshi, Rajkumar Santoshi, gav han seinare ei rolle i filmen *Andaz Apna Apna* (1994). Mange av filmsongane til Mehmood blei sungne av Manna Dey.

Mehmood skal ha lært den legendariske skodspelaren Meena Kumari å spela bordtennis. Han gifta seg med den yngre systera hennar Madhu på byrjinga av 1950-talet. Dei fekk ein son, Masood, og han bestemte seg for å bli skodespelar for å få eit betre levebrød. Han fekk eit lite gjennombrot med ei rolle som drapsmann i filmen *C.I.D.* (1956). Han hadde fleire mindre roller i filmar som *Do Bigha Zameen* og *Pyaasa*. Seinare fekk han hovudroller, men han blei mest verdsett for komedien sin, ein del av spelt med urdu-aksent frå Hyderabad-regionen. Mehmood gjorde stor suksess med komedien sin blant publiku, og var særleg dyktig til å spela vennen til filmhelten, som hjalp han ut av vanskelege situasjoner med kløkta si.

I tillegg til å spela mot Shubha Khote samarbeidde han òg med Aruna Irani og komikaren I.S. Johar.

På 1980-talet byrja populariteten til Mehmood å dala etterkvart som andre komedieskodespelarar som Jagdeep, Asrani, Paintal, Deven Verma og Kader Khan fekk framgang. Mellom 1990 og 1999 spelte han i ein handfull filmar, men dei fleste av dei blei anten skrinlagde eller fekk ikkje større innverknad. Han spelte rolla som Johnny i Rajkumar Santoshi sin film *Andaz Apna Apna* (1994), den siste kjente filmen hans som skodespelar.

Mehmood døydde medan han sov 23. juli 2004 i den amerikanske delstaten Pennsylvania, der han hadde drege for å få behandling for hjartesjukdom etter fleire år med dårleg helse. Fansen hans kunne hylla han ved Mehboob Studio i Bandra i Mumbai.

Ein av sønene hans, Lucky Ali (Maqsood Ali), er ein songar og komponist som òg har spelt i filmar. 

Mehmood var den som introduserte Amitabh Bachchan til det kommersielle filmrommet. Mehmood såg potensialet i Amitabh, og fekk han med i filmar som *Bombay to Goa* (1972), som blei ein suksess. Han gav òg musikregissøren R.D. Burman ein sjanse, som hadde sin fyrste uavhengige film som musikkregissør i Chhote Nawab (1961), og Rajesh Roshan med sin eigen produksjon *Kunwara Baap* (1974) 

## Filmografi

## Kjelder

**Denne artikkelen bygger på «[[:en:Mehmood (actor)|Mehmood (actor)]]» frå ,  den 18. februar 2024.*